ડોલવણ તાલુકાના ઢોડીયાવાળ ગામમાં આવું 12-12 કોબ્રાના પરિવારનું ચોંકાવનારુ દ્રશ્ય જોવા મળ્યું હતું. બન્યું એવું હતું કે, ગામમાં સુભાષભાઈ પટેલના ઘરની બાજુમાં ઉંદરના દરમાં સાપ દેખાયો હતો. સુભાષભાઈએ ઉનાઇમાં જંગલ ક્લબના સભ્યોને જાણ કરી હતી. ક્લબના સભ્યો અંકિત પટેલ, સાહિલ ચૌધરી સ્થળ ઉપર પહોંચી ગયા હતા. તેમણે પ્રાથમિક તપાસ કરીને દરમાં જોયુ તો તેમાં કોબ્રા નાગ હોવાનું જણાયુ હતું. દર ખોદીને જોતા તેમાં કોબ્રા નાગ અને નાગણની જોડી અને સાથે તેના દસ-દસ બચ્ચા પણ મળી આવ્યા હતાં. આ નાગ-નાગણના પરિવારને સાવચેતી પૂર્વક પકડીને તેની સાથે દસ બચ્ચાંને જંગલમાં સલામત રીતે મુક્ત કરવામાં આવ્યા હતાં.